Kari Aartoma

Kari Aartoma (s. 1958) on suomalainen runoilija, kirjailija, kääntäjä ja pakinoitsija, joka asuu Turussa.

Hänen esikoisrunokokoelmansa Pilvet eivät pidä mistään kiinni ilmestyi vuonna 1998 Nihil Interitin kustantamana. Kirjailija Juha Siron mukaan Aartomalla on oma, selkeästi tunnistettava ääni, jolla hän raivaa omaa reviiriään runoilijoiden rintamaan ja hänen vahvuutensa on yllättävissä sanojen ja assosiaatioiden yhdistämisessä.

Toinen runokokoelma Betonischubert ilmestyi Sammakon kustantamana vuonna 2001.

Runojen lisäksi Aartoma on kirjoittanut kuunnelmia, novelleja, pakinoita ja kaksi romaania. Hetero, jonka kustansi Sammakko ilmestyi vuonna 2005 ja Kahden joen kaupunki Enostone kustannukselta vuonna 2019. Helsingin Sanomien kriitikko Pertti Lassila luonnehti romaania eroottis-seksuaalisten kokemusten varaan rakennetuksi omaelämäkerraksi ja arveli Aartoman ottaneen oppia Charles Bukowskilta ja mahdollisesti myös Henry Milleriltä.

Aartoma on suomentanut John Fanten romaanin Rypäleen veljeskunta sekä Dan Fanten romaaneja, lyhytproosaa ja runoja.

Aartoma on runoperformanssiryhmän Hellät elätit jäsen.

Teokset

Suomennokset

Lähteet

Aiheesta muualla 
 Kari Aartoma Sammakon sivuilla
 Kari Aartoman runoja

Suomalaiset runoilijat
Suomalaiset kirjailijat
Pakinoitsijat
Suomentajat
Vuonna 1958 syntyneet
Elävät henkilöt